# A-vitamiini

### Wikipedia

A-vitamiini (retinoli)
Yleistä
Kemiallinen kaava | C20H30O
Molekyylipaino | 286.456 g/mol
Vitamiinin ominaisuudet
Liukenevuus | Rasva
RDA (aikuinen mies) | 900 μg/vrk
RDA (aikuinen nainen) | 700 μg/vrk
RDA yläraja (aikuinen mies) | 3000 μg/vrk
RDA yläraja (aikuinen nainen) | 3000 μg/vrk
Puutosoireet

- Hämäräsokeus
- Kalpea, kuiva iho

Yliannostusoireet

- Maksavauriot
- Kuiva iho
- Hiusten lähtö
- Sikiövauriot
- Osteoporoosi (epäilty, pitkäaikainen)

Tavalliset lähteet

- Maksa
- Maitotuotteet
- Tummat hedelmät
- Lehtivihannekset

Retinoli

A-vitamiini on yksi ihmisen tarvitsemista rasvaliukoisista vitamiineista ja tärkeä näkökyvylle ja luuston kasvulle. A-vitamiini on yleisnimitys useille saman biologisen aktiivisuuden omaavalle molekyylille. Tavallisin muoto on alkoholimuoto retinoli, josta muodostuu elimistössä myös aldehydiä, retinaalia ja retinolihappoa. Ravinnossa niiden yhteismäärä sekä A-vitamiinin esiasteet, karoteenit ja kryptoksantiinit, ilmaistaan retinoliekvivalentteina (RE).

## [muokkaa] A-vitamiini elimistössä

A-vitamiini on välttämätön hämärässä näkemiselle. Silmän verkkokalvon sauvasoluissa on rodopsiinia, joka reagoi herkästi valoon. Rodopsiini muodostuu proteiinista ja retinaalista. Vitamiinin puutteessa näkökyky heikkenee ja erittäin vaikea puutos johtaa jopa sokeuteen. A-vitamiinin puutteen aiheuttamaa sokeutta esiintyy melko paljon 3–4 vuoden ikäisillä lapsilla kehitysmaissa.

A-vitamiini vaikuttaa myös luuston rakentumiseen sekä erilaistuvien ja nopeasti kasvavien ja uusiutuvien epiteelikudosten muodostumiseen. Karotenoideilla on myös merkitystä elimistön antioksidanttijärjestelmässä.

A-vitamiinin liikasaannin oireita ovat mm. ruokahaluttomuus, ärtyneisyys, uneliaisuus, kuiva iho, maksan toimintahäiriöt ja luustomuutokset. Yli 1 500 mikrogramman suuruinen päiväannos A-vitamiinia voi aiheuttaa pitkällä aikavälillä osteoporoosia, ja erittäin suuret määrät voivat aiheuttaa lisäksi maksavaurioita. Siksi maksatuotteiden runsasta kulutusta ja A-vitamiinilisien tarpeetonta käyttöä ei suositella. β-karoteenin yliannoksilla ei ole todettu haittavaikutuksia, vaikka se muuttaa ihon värin kellertäväksi.

## [muokkaa] A-vitamiinin tarve ja saanti

A-vitamiinin tarpeen selvittäminen ei ole helppoa. Ravitsemusneuvottelukunnan suositus on 105 µg RE/ 1 MJ. Suomalaisten tärkeimpiä A-vitamiinin lähteitä ovat sisäelimet (erityisesti maksa), kasvikset (erityisesti porkkana ja tomaatti), maito ja rasvat.

Kasviksissa ei ole A-vitamiinia valmiina vaan sen esiastetta β-karoteenia. 6 µg β-karoteenia vastaa 1 µg retinolia.

## [muokkaa] Lähteet

- Leena Peltosaari, Hilkka Raukola: Ravitsemustieto. Otava 1995. ISBN 951-1-13655-0

Haettu osoitteesta http://fi.wikipedia.org../../../a/-/v/A-vitamiini.html

Luokka: Vitamiinit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Bosanski
- Català
- Česky
- Deutsch
- Eesti
- English
- Español
- Esperanto
- فارسی
- Français
- 한국어
- Hrvatski
- Íslenska
- Italiano
- עברית
- Kurdî / كوردي
- Lëtzebuergesch
- Lietuvių
- Lojban
- Nederlands
- 日本語
- Polski
- Português
- Română
- Русский
- Shqip
- Slovenčina
- Slovenščina
- Srpskohrvatski / Српскохрватски
- Svenska
- Türkçe
- Українська
- 中文